# Астрология

### от Уикипедия, свободната енциклопедия

The anatomical-astrological human in medical astrology.

Астрологията (от гръцки: αστρολογία = άστρον + λόγος) е систематичното антропологично-митологично тълкуване на положението на определени небесни тела (най-вече планетите от слънчевата система) и оттам на тяхното вляние както върху отделната личност, така и върху съдбата на цели народи и държави; бива причислявана към езотериката.

## [редактиране] Връзка с астрономията и с науките

Астрологията не е астрономия. В миналото, астрология и астрономия са били тясно свързани в единна цялост, като астрономията е играла подчинена роля. Тя е провела наблюденията, по които са съставени астрологическите таблици за видимото от земята разположение на планетите, луната и слънцето спрямо звездите. Данните, които астролозите използват в техните предсказания, са систематизирани астрономически данни. Разделянето им на две обособени науки датира от времето на Галилей. Днес част от учените отхвърлят астрологията и я смятат за лъженаука, тъй като тя не следва научния метод.

Целта на астрономията е да изучи физическите механизми, управляващи вселената. Астролозите използват астрономическите данни само за да изчислят положенията на небесните тела и техните аспекти, като се стремят да открият закономерности между положенията на небесните тела и събитията на Земята.

Други астролози смятат, че съществува връзка между геологически феномени (като земетресения и изригвания на вулкани) с астрономически феномени (положенията на небесните тела спрямо Земята).

Много видни учени от ранната история на западната астрономия, включително Тихо Брахе, Йоханес Кеплер и самият Галилео Галилей се издържат, практикувайки астрология. Съществува разпространено вярване измежду астролозите, че Исак Нютон се е интересувал от астрология. За такова твърдение обаче няма безспорни доказателства, тъй като нито един негов труд или статия не споменава темата, а няколкото книги от неговата библиотека, в които става въпрос за астрология, третират други теми (и само споменават астрологията).

Известно е следното изказване на видният физик Алберт Айнщайн: "Астрологията е наука сама по себе си и съдържа вълнуващ запас от знания. Тя ме научи на много неща и аз съм и изключително задължен. Геофизически доказателства разкриват силата на звездите и планетите и връзката им със земята. Ето защо астрологията е като животворен елексир за човечеството."

Някои биологични феномени са свързани с движенията на небесните тела (например циркадните ритми, вижте Хронобиология). Тези резултати нито доказват, нито опровергават твърденията на астролозите, но предполагат, че някои влияния не са напълно разучени. Научните опити да се докажат астрологичните влияния не водят до еднозначни резултати. Известни са обаче изследванията на френският статистик Мишел Гоклен, който успява по безспорен начин да установи статистическа зависимост между разположениято на планетите Марс и Сатурн и професиите на хората в изследваната група от над 15 000 души.

Учените твърдят, че гравитационната сила на Луната (която е причината за приливите и отливите) е изключително слаба върху малка площ (като човешкото тяло), за да има какво да е влияние върху биологичните организми. Астролозите отговарят, че според научния метод, не е работа на експериментатора да открие механизми за свързани статистически аномалии и че може би не гравитацията е механизмът на астрологичното влияние.

Астрологичните концепции запазват популярността си в много общества, въпреки усилията на учените да ги оборят. Астролозите твърдят, че съществуват научни доказателства за валидността на астрологичните аксиоми, които обаче се пазат засекретени във научните лаборатории.

## [редактиране] Дялове

Според субекта и начина на изучаване астрологията се дели на:

- натална (рождена) — тълкувание на планетните влияния в индивидуалната звездна карта;
- монданна — изучаване на планетните действия върху природните явления, времето;
- светска — изследва нациите, политическите и икономическите цикли на развитието им;
- хорарна — изучаване на определен въпрос;
- синастрична — изучаваща взаимоотношенията (любовни, приятелски, делови) между два и повече индивида;
- кармична — проблеми, способности и цялостни тенденции под влияние на кармичното минало;
- медицинска — изучаване на силните и слабите страни на организма, предразположеността към заболявания и най-адекватните начини за лечението им;
- прогностична — прогнозиране на общите тенденции в живота на отделен индивид или нация, и други.

## [редактиране] Използвани понятия

### [редактиране] Зодиакални знаци

Дванадесетте зодиакални знака, с които работи традиционната (тропическа) астрология разделят небесната сфера на сегменти, всеки от по 30 градуса. Слънцето попада в първия зодиакален знак в момента на пролетното равноденствие.

Зодиакалните съзвездия също са разположени на небесната сфера в сегменти от по 30 градуса. Поради люлеенето на Земята около нейната ос, наречено прецесия, има постоянно отместване от 0º0’49” градуса годишно между подвижния кръг зодиакалните знаци и неподвижния кръг на зодиакалните съзвездия. Понастоящем има отместване от 24 градуса между двата кръга и пролетната равноденствена точка попада в съзвездие Риби. Независимо от това, човек роден в периода 21.III – 20.IV е зодия Овен, защото според астролозите хората се намират под влияние на зодиакалните знаци, а под влиянието на зодиакалните съзвездия са културните епохи през които преминава човечеството.

Зодиакалните знаци са подредени както следва: Овен, Телец, Близнаци, Рак, Лъв, Дева, Везни, Скорпион, Стрелец, Козирог, Водолей, Риби. Има няколко типа деление на дванадесетте зодиакални знака - на мъжки и женски, по кръстове, по зони, но най-популярно е деленето им по стихии:

Стхия Огън – Овен, Лъв, Стрелец Стихия Въздух – Близнаци, Везни, Водолей Стихия Вода – Рак, Скорпион, Риби Стихия Земя – Телец, Дева, Козирог

### [редактиране] Планети

В древността астролозите са използвали в своята практика светилата Слънце, Луна, и планетите Меркурий, Венера, Марс, Юпитер и Сатурн. Благодарние на астрономичните открития, в астрологичната практика навлизат и новооткритите плантети Уран, Нептун, Плутон, някои от по-големите тела от астероидния пояс - Церера, Веста, Юнона, както и Хирон.

Със специален статут са точките, където Лунната орбита пресича еклиптиката, наречени Северен и Южен лунен възел, Черната и Бялата Луна (апогей и перигей на Луната), множество точки, изчислени чрез отношението на определени небесни тела едни спрямо други.

### [редактиране] Хороскоп

Звездната карта, създадена за деня и часа на раждане на даден човек, се нарича хороскоп. Тя е уникална за всеки човек, защото освен датата, часа и минутата на раждане, при изчисляването й се взима под внимание и географските координати на мястото, където е роден човека. Чрез тези данни се изчислява асцендента (изгряващият зодиакален знак на източния хоризонт по време на раждането), а спрямо него се ориентира цялата карта с нейните общо 12 астрологични дома.

### [редактиране] Домове

Всеки дом определя специфична област от живота и символично е под ръководството на планетата, която управлява зодиакалния знак в който попада върха на дома. Например, ако в първи дом попадне планетата Марс, тя ще придаде на родения активност, борбеност

I дом - нарича се Асцендент. Знакът, който попада на асцендента описва характера на човека, външния му вид, начина по който той се представя в обществото. Планетите, попадащи в този дом, могат да променят и допълнят влиянието на знака, който се намира на върха на дома.

II дом е свързан с материалното благосъстояние, движимото имущество, парите, а също ценностната система на човека.

III дом е свързан с братята и сестрите на родения, контактите, комуникациите, началното обучение, кратките пътувания, съседите, съучениците.

IV дом - нарича се Имум Цели. Съотняся се към дома, семейството, майката (според някои астрологични школи в четвърти дом се проектира бащатата, а в противоположния 10 дом - майката), а също със земята и недвижимата собственост.

V дом е свързан с любовта, децата, творчеството, а също с развлеченията, удоволствията, театъра, шоу-бизнеса и почивката.

VI дом е свързан с работата, службата, слугите, колегите, медицината, здравето и домашните животни.

VII дом - нарича се Десцендент. Има отношение към брака и брачните партньори, а също с договорите, законите, съдилищата, откритите врагове и бизнеспартньорите.

VIII дом е свързан със смъртта, секса, наследствата, парите на другите, политиката, екстремалните случки в живота на човека, хирургическите операции, данъците, а също и с окултизма, магията.

IX дом е свързан с философията, науката, религията, висшето образование, пътуваинята в чужбина, мирогледа на родения.

X дом нарича се Медиум цели. Показва професията на човека, неговата мисия, цел, кариерата, професията, славата и издигането или падението, началниците, башата.

XI дом е свързан с приятелите, обществените организации, дружествата с идеална цел, съветниците, благодетелите, спонсорите, личната свобода.

XII дом е свързан с подсъзнанието, тайните, интригите, сънищата, секретните организации, затворите, болниците, и с манастирите и вярата в Бога

### [редактиране] Аспекти

Аспектите са ъгловите разстояния между планетите в астрологичната карта. Астролозите ги разлезглеждат като като своеобразни връзки, канали, по които протича взаимодействието и обмена на енергии между планетите в хороскопа.

Делят се на:

- напрегнати — квадратура (90 градуса), опозиция (180 градуса);
- хармонични — секстил (60 градуса), тригон (120 градуса) ;

Аспектът съвпад (0 градуса) може да бъде както напрегнат, така и хармоничен в зависимост от планетите, които участват в него.

Т.нар. напрегнати аспекти се разглеждат като аспекти на израстването — благоприятстващи развитието на личността чрез създаване на напрежение, стимул и мотивация за движение в определена област/-и от живота. Отрицателната им страна е свързана с негативни характеристики като бягство от проблемите, самосъжаление, инциденти. Т.нар. хармонични аспекти създават лекота в областите, които повлияват; правят по-лесно усвояването на опит, създават предпоставки за успешен изход от проблемни ситуации. Те обаче имат и друга страна — лекотата, която създават, може да доведе до леност, равнодушие, липса на мотивация у индивида. От личността зависи коя характеристика на всеки аспект ще използва. Основното правило, на което почива астрологията е, че „Звездите дават, но човек разполага“.

## [редактиране] Външни препратки

- Българска астрологична асоциация (официалната страница на професионалните астролози в България)
- http://www.astrology-and-science.com/ (сайт за астрологията от гледна точка на конвенционалната наука, на английски език)
- Astro.com (популярен астрологичен сайт, на английски език.)
- Astrohoroscope.info (популярен сайт за астрология, на български език)
- Астрология в The Skeptic's Dictionary (на английски език)

Взето от „http://bg.wikipedia.org../../../%D0%B0/%D1%81/%D1%82/%D0%90%D1%81%D1%82%D1%80%D0%BE%D0%BB%D0%BE%D0%B3%D0%B8%D1%8F.html“.

Категории: Езотеризъм | Астрология

##### Views

- Статия
- Беседа
- Текуща версия

##### Търсене

##### На други езици

- Nouormand
- العربية
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- עברית
- Hrvatski
- Magyar
- Interlingua
- Bahasa Indonesia
- Italiano
- 日本語
- Lietuvių
- Malti
- Nederlands
- Norsk (bokmål)
- Polski
- Português
- Română
- Русский
- संस्कृत
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Kiswahili
- ไทย
- Tagalog
- Türkçe
- Oyghurque
- 中文